જ્યારે માળિયામિંયાણાના હરીપર ગામમાં સરકાર દ્વારા કેશડોલ્સ અને નુકસાનીનો સર્વે ચાલુ હતો ત્યારે એક કર્મચારીને મચ્છુ ડેમ તૂટ્યાનો ફોન આવતાની સાથે સર્વેયર ટીમ રજિસ્ટ્રર લઈ કાર લઈને નાસી જતાં હરીપર ગ્રામજનો ડઘાઈ ગયા હતા અને પોતાના જીવ બચાવવા એક તરફ મચ્છુ નદી અને બીજી તરફ કચ્છનું નાનું રણ જોતા ‘‘જાયે તો જાયે કહા’’ જેવી સ્થિતિ ઊભી થતાં ગ્રામજનો પોતાના ઘર છોડીને નેશનલ હાઈવે પર ધામા નાખ્યા હતા જ્યારે અમુક પરિવારો કચ્છમાં જતાં વાહનો ઊભા રાખીને પોતાના ઘર રેઢા મૂકીને સરકાપર, સામખ્યાળી, ભચાઉ પોતાના સગાસંબંધીને ત્યાં જીવ બચાવવા નાશી ગયા હતા.